Katrín María Gísladóttir , kennari , segir að samfélagið á Flateyri sé afar samheldið . Það sé lykilatriði þegar ófært er í þorpinu eins og í dag . Borið hefur á vöruskorti . Katrín María Lokað hefur verið fyrir umferð um Flateyrarveg , meira og minna , frá því á föstudag vegna ófærðar og snjóflóðahættu . Fjöldi íbúa á Flateyri , þar sem fannfergi er gríðarlegt , er fastur heima hjá sér og nú er svo komið að borið hefur á vöruskorti . Katrín María Gísladóttir , kennari í Grunnskólanum á Flateyri , er í dag föst heima hjá sér ásamt þriggja ára dóttur sinni og sambýlismanni . Hún er barnshafandi og komin rúma sjö mánuði á leið en næsta sjúkrahús er á Ísafirði . Þrátt fyrir að hafa engar raunverulegar áhyggjur af því að fara af stað í fæðingu segist hún finna til innilokunarkenndar . Katrín segir að íbúar á Flateyri hafi fyrir helgi búið sig vel undir óveðrið og að flestir hafi ráðist í stórinnkaup á föstudag . Ófærð og lokanir hafi þó varið lengur en íbúar hafi almennt reiknað með . „ Það er farið að tæmast í búðinni og fólk að verða uppiskroppa með mat fyrir dýrin og þurrmjólk fyrir börnin . Þetta er farið að verða svolítið langur tími , “ segir Katrín . Katrín segir að náungakærlegur og samheldni séu lykilatriði í þorpinu á stundum sem þessum . Sambýlismaður Katrínar er formaður björgunarsveitarinnar á svæðinu en björgunarsveitarfólk hefur haft þýðingarmikið hlutverk í óveðrinu sem geisað hefur undanfarna daga . Það hefur komið fólki á milli staða , nauðsynjavörum til fólks og í gær var börnum ekið til og frá leikskóla . „ Það er náttúrulega brjáluð samheldni í samfélaginu . Allir tala saman , hjálpast að , lána og hoppa á milli staða og að gera allt sem þarf . Í gær hjálpaði matráðurinn úr skólanum rekstraraðilum sjoppunnar að baka hamborgarabrauð svo hægt væri að fá sér sjoppu-borgara því það var ekkert mikið eftir af mat í bænum . Allir gera allt sem þeir geta , það eru allir jákvæðir . Það er ekki enn orðið neitt stress eða vesen , strax allavega , “ segir Katrín . Á Vestfjörðum hefur snjóað talsvert undanfarna daga en norðaustan hríð er spáð alveg fram á miðvikudag . Mestur verður vindurinn og ofankoman í dag og fram á þriðjudag . Fyrir er talsvert fannfergi í fjöllum sem er lagskipt eftir mismunandi vindáttir og hitabreytingar . Margir þeirra hefðu þó þegið betra upplýsingaflæði á Keflavíkurflugvelli .